 סימן צח - סדר גביית החוב והמבקש זמן לפסול שטר ואם לא בא בזמנו.   ובו יא סעיפים:
טען הלוה ואמר שטר זה שנתתקיים בפניכם מזוייף הוא אני אביא ראיה ואבטלנו ועדים במקום פלו' והם פלו' ופלו' אם נראה לדיינים שיש ממש בדבריו קובעים לו זמן להביא עידיו ואם נראה להם שאינו בא אלא בעלילות דברים ובטענות של דופי אומרים לו שלם ואחר כך אם יש לו ראיה יחזיר ואם היה המלוה אלם (פי' תקיף תרגום חזקו ואמצו תקיפו ואלימו) ושמא אינו יכול להוציאו מידו מניחין ע''י שליש (ומן הסתם נותנין לו זמן שלשים יום) (טור): 